
	REPUBLIKA HRVATSKA
	DUBROVAČKO - NERETVANSKA ŽUPANIJA
	OPĆINA MLJET
                          Općinski načelnik

KLASA:	402-06/24-01/02
URBROJ:	2117-03-25-3
Babino Polje, 	21.10.2025.

Na temelju članka 53. stavak 1. točka 1. Statuta Općine Mljet („Službeni glasnik Općine Mljet“ broj 2/21 i 5/21-ispr.), Općinski načelnik Općine Mljet dana 21. listopada  2025. godine donosi slijedeći

Z A K LJ U Č A K
o utvrđivanju prijedloga Programa potpora u oblasti otočnog gospodarstva i poljoprivrede na području  Općine Mljet za 2025. godinu – I. izmjene i dopune 
 (246/2025-PAO)

I.
Utvrđuje se prijedlog Programa potpora u oblasti otočnog gospodarstva i poljoprivrede na području  Općine Mljet za 2025. godinu – I. izmjene i dopune, i to:

„Na temelju članka 13. stavak 3. Odluke o izvršavanju Proračuna Općine Mljet za 2025. godinu („Službeni glasnik Općine Mljet“ broj 8/24)  i članka 37. stavak 1. točka 23. Statuta Općine Mljet („Službeni glasnik Općine Mljet“ broj: 2/21 i 5/21-ispr.), a u skladu s odredbama Zakona o proračunu („Narodne novine“ broj 144/21) i odredbama Odluke o donošenju izmjena i dopuna Odluke o donošenju Proračuna Općine Mljet za 2025. godinu – II. izmjene i dopune, oznake Klasa: 400-01/24-01/01; Urbroj: 2117-03-25-__ od _________________ 2025. godine, Općinsko vijeće Općine Mljet na svojoj ___ sjednici održanoj dana ____________ 2025. godine donijelo je slijedeći

PROGRAM
potpora u oblasti otočnog gospodarstva i poljoprivrede na području  Općine Mljet
 za 2025. godinu – I. izmjene i dopune 

I. UVODNE ODREDBE
Članak 1.
1) Programom potpora u oblasti otočnog gospodarstva i poljoprivrede na području  Općine Mljet za 2024. godinu – I. izmjene i dopune (nastavno: Program) definiraju se različiti oblici potpora i izdataka, sve u skladu s odredbama važećih zakonskih propisa i odredbama općih akata Općine Mljet, i to:
1. potpora i izdaci u oblasti otočnog gospodarstva:
a) potpore i poticaji za razvoj turizma - sufinanciranje aktivnosti TZO Mljet i
b) potpore i poticaji za funkcioniranje otočne opskrbe gorivom;
2. potpora i izdaci u oblasti otočne poljoprivrede:
a) subvencija za proizvodnju ekstra djevičanskog maslinovog ulja i
b) ublažavanje posljedica elementarnih i drugih nepogoda

Članak 2.
	1) Za ostvarenje Programa Proračunom Općine Mljet za 2025. godinu, planiraju se i osiguravaju sredstva u visini od  204.800,00 EUR.	



II. TEMELJNE ODREDBE
1. Potpora i izdaci u otočnom gospodarstvu
a) Potpore i poticaji za razvoj turizma - Sufinanciranje aktivnosti TZO Mljet
Članak 3.
	1) Razvitak otočnog gospodarstva, a naročito turizma, je jedan od bitnih preduvjeta i sastavnica ukupnog otočnog održivog razvitka.
2) Izdaci za predmetnu namjenu utvrđeni su kako slijedi:

	Naziv aktivnosti / projekta
	Oznaka aktivnosti / projekta
	Vrijednost aktivnosti / projekta
	Napomena

	Potpore i poticaji za razvoj turizma-Sufinanciranje aktivnosti TZO Mljet
	Aktivnost A206101
35121
	20.000,00
	Akt TZO Mljet za 2025.



3) Potpore i poticaji za TZO Mljet isplaćuju se u skladu s Programom utroška sredstava boravišne pristojbe u 2025. godini, vodeći računa i o drugim relevantnim godišnjim programima.
4) Odluke u smislu prethodnog stavka na prijedlog – zahtjev TZO Mljet donosi Općinski načelnik.

b) Potpore i poticaji za funkcioniranje otočne opskrbe gorivom - Sufinanciranje poslovanja Usluge Mljet d.o.o. Babino Polje 
Članak 4.
	1) Funkcioniranje otočne opskrbe gorivom, a za vrijeme zamrznutih cijena goriva, je jedan od bitnih preduvjeta i sastavnica ukupnog otočnog održivog razvitka, ali i opstojnosti opskrbljivača Usluge Mljet d.o.o. Babino Polje.
2) Izdaci za predmetnu namjenu utvrđeni su kako slijedi:

	Naziv aktivnosti / projekta
	Oznaka aktivnosti / projekta
	Vrijednost aktivnosti / projekta
	Napomena

	Potpore i poticaji za funkcioniranje otočne opskrbe gorivom - Usluge Mljet d.o.o. Babino Polje
	Aktivnost A206106 
35121
	175.000,00
	



3) Potpore i poticaji za Usluge Mljet d.o.o. Babino Polje isplaćuju se u skladu s potrebama likvidnosti opskrbljivača, s ciljem sigurne, pravovremene i kvalitetne opskrbe.
4) Odluke u smislu prethodnog stavka na prijedlog – zahtjev Usluge Mljet d.o.o. Babino Polje donosi Općinski načelnik

2. Potpora i izdaci u oblasti otočne poljoprivrede
Članak 5.
	1) Razvitak otočne poljoprivrede je jedan od bitnih preduvjeta i sastavnica ukupnog otočnog održivog razvitka.
2) Izdaci za predmetnu namjenu utvrđeni su kako slijedi:


	Naziv aktivnosti / projekta
	Oznaka aktivnosti / projekta
	Vrijednost aktivnosti / projekta
	Napomena

	Subvencija za proizvodnju ekstra djevičanskog maslinovog ulja
	Aktivnost A206201
35231
	8.500,00
	U suradnji s Udrugom maslinara Mljet

	Ublažavanje posljedica elementarnih i drugih nepogoda
	Aktivnost A206301
38311
	1.300,00
	



3) Subvencija za proizvodnju ekstra djevičanskog maslinovog ulja isplaćuje se Udruzi maslinara Mljet, a nakon provedenog usklađenog postupka Udruge, a temeljem odluke Općinskog načelnika.
4) Sredstva za ublažavanje posljedica elementarnih i drugih nepogoda isplaćuju se uz shodnu primjenu propisa u ovoj oblasti, a temeljem odluke Općinskog načelnika.
	
III. PRIJELAZNE I ZAVRŠNE ODREDBE
Članak 5.
	1) Ovaj Program primjenjuje se od 01. siječnja do 31. prosinca 2025. godine.

Članak 6.
1) Ovaj Program stupa na snagu danom stupanja na snagu Odluke o donošenju izmjena i dopuna Odluke o donošenju Proračuna Općine Mljet za 2025. godinu – II. izmjene i dopune, oznake Klasa: 400-01/24-01/01; Urbroj: 2117-03-25-__ od _________________ 2025. godine, a objavit će se u „Službenom glasniku Općine Mljet“.“


II.
	Ovaj prijedlog upućuje se na donošenje Općinskom vijeću Općine Mljet.

III.
	Ovaj Zaključak stupa na snagu danom donošenja.



	Dostaviti:						Općinski načelnik:
1. Predsjednik OV-a
2. Registar akata					Đivo Market, dipl. ing.
3. Pismohrana

Općina Mljet, MBS: 2575469, OIB: 15619832320, Zabrežje 2, 20225 Babino Polje
Tel.: ++385 (0) 20 745 255, Fax: ++ 385 (0) 20 745 390
Broj žiro računa - IBAN: HR2624070001826800003
email: nacelnik@opcinamljet.com.hr, komunalniredar@opcinamljet.com.hr

